Харилцаа холбооны зохицуулах хорооны

2015 оны 15-р тогтоолын хавсралт

**ӨРГӨН НЭВТРҮҮЛГИЙН**

**ЗОХИЦУУЛАЛТ, НӨХЦӨЛ ШААРДЛАГАТ**

**ОРУУЛСАН НЭМЭЛТ ӨӨРЧЛӨЛТИЙН ТӨСӨЛ- V2**

 **(2019.02.27)**

*(Шинээр оруулсан болон шинэчлэн найруулсан үг үсгийг хөх өнгөөр тэмдэглэв.)*

1. **НЭГ. ЕРӨНХИЙ ЗҮЙЛ**
	1. Монгол Улсад өргөн нэвтрүүлгийн үйлчилгээ эрхлэхтэй холбогдон үүсэх харилцааг Монгол Улсын Үндсэн хууль,Үндэсний аюулгүй байдлын үзэл баримтлал, Харилцаа холбооны тухай хууль, Радио долгионы тухай хууль, Өрсөлдөөний тухай хууль, Хэвлэл мэдээллийн эрх чөлөөний тухай хууль, Зохиогчийн эрх болон түүнд хамаарах эрхийн тухай хууль, Хүүхэд хамгааллын тухай хууль, Зар сурталчилгааны тухай хууль, Садар самуун явдалтай тэмцэх тухай хууль, Гэмт хэргээс урьдчилан сэргийлэх тухай болон бусад холбогдох хууль, Засгийн газрын 2010 оны 276 дугаар тогтоолоор батлагдсан “Радио,телевизийн зохицуулалтын талаар баримтлах чиглэл”-д нийцүүлэн гаргасан энэхүү нөхцөл шаардлагаар зохицуулна.
	2. Өргөн нэвтрүүлгийн зах зээлд шударга өрсөлдөөний нөхцөл бүрдүүлэхэд шаардлагатай зохицуулалтыг Харилцаа холбооны зохицуулах хороо (цаашид “Зохицуулах хороо” гэх) Харилцаа холбооны тухай хуулийн 8, 9 дүгээр зүйлд заасан чиг, үүрэг, бүрэн эрхийн хүрээнд энэхүү нөхцөл шаардлага болон холбогдох бусад журмаар хэрэгжүүлнэ.
	3. Энэхүү нөхцөл шаардлагын зорилго нь Монгол улсад Радио,телевизийн өргөн нэвтрүүлгийн хөгжлийг дэмжих, зах зээлийн өрсөлдөөний таатай орчинг бүрдүүлэх, нийтийн ашиг сонирхолд нийцсэн, чанартай үйлчилгээгээр олон нийтийг хүртээмжтэй хангахад чиглэсэн харилцааг зохицуулахад оршино.
	4. “Монгол Улсын үндэсний аюулгүй байдлын үзэл баримтлал”-д заасан чиглэлийг баримтална.
2. **ХОЁР. ХАМРАХ ХҮРЭЭ**
	1. Монгол улсад үйл ажиллагаа явуулж байгаа өргөн нэвтрүүлгийн үйлчилгээ эрхлэгчид энэхүү нөхцөл шаардлагыг дагаж мөрдөнө.
	2. Олон нийтийн радио, телевизтэй холбоотой харилцааг Олон нийтийн Радио,телевизийн тухай хуульд өөрөөр заасан бол уг хуулийг баримтална.

**ГУРАВ. ЭЗЭМШЛИЙН ИЛ ТОД БАЙДАЛ**

* 1. Өргөн нэвтрүүлгийн үйлчилгээний тусгай зөвшөөрөл эзэмшигч нь өргөн нэвтрүүлгийн хараат бус байдлыг хангах, нээлттэй, ёс зүйтэй байдлыг эрхэмлэх зорилгоор тусгай зөвшөөрлийн эзэмшлийг олон нийтэд ил тод байлгана.
	2. Хөрөнгө оруулагч, тусгай зөвшөөрөл эзэмшигч, удирдлагын талаарх дараах мэдээллийг Зохицуулах хороонд ирүүлнэ.
		1. Эзэмшигч, хөрөнгө оруулагчдын эзэмшлийн хувь хэмжээг (гадаад улсын хөрөнгө оруулалттай бол аль улсынх болохыг) тодорхой заана.
		2. Тусгай зөвшөөрөл эзэмшигчийн нэр, дэлгэрэнгүй хаяг, харилцах утас
		3. Хуулийн этгээдийн удирдлага зохион байгуулалтын бүтэц, удирдах ажилтнуудын нэр, иргэншил
	3. Энэхүү ерөнхий нөхцөл шаардлагын 3.2-д заасан мэдээллийг жил бүрийн 1-р улиралд багтаан, өөрчлөлт орсон бол тухайн өөрчлөлт орсноос хойш 1 сарын дотор Зохицуулах хороонд албан бичгээр мэдэгдэнэ.
	4. Зохицуулах хороо нь өргөн нэвтрүүлгийн үйлчилгээний тусгай зөвшөөрөл эзэмшлийн талаарх мэдээллийг олон нийтэд мэдээлж, ил тод байлгана.

**ДӨРӨВ. ӨРГӨН НЭВТРҮҮЛГИЙН ҮЙЛЧИЛГЭЭ ЭРХЛЭГЧДЭД ТАВИГДАХ НИЙТЛЭГ НӨХЦӨЛ ШААРДЛАГА**

(*Нийтлэг нөхцөл шаардлагаас бусад журам, стандартад заасан давхардсан нийт 10 заалтыг хасав.)*

* 1. “Өргөн нэвтрүүлэг” (broadcasting) гэдэгт урьдчилан бэлтгэсэн хөтөлбөрийг мэдээлэл холбооны сүлжээ, төхөөрөмж ашиглан нэг төвөөс олон нийтэд нэгэн зэрэг хүргэх утгыг ойлгоно.
	2. “Өргөн нэвтрүүлгийн үйлчилгээ”-нд энэ нөхцөл шаардлагын 4.3, 4.4, 4.5, 4.6,4.7-д заасан тоон телевизийн газрын дамжуулах сүлжээний үйлчилгээ, радио,телевизийн үйлчилгээ, олон сувгийг дамжуулах үйлчилгээ хамаарна.
	3. “Тоон телевизийн газрын дамжуулах сүлжээний үйлчилгээ” нь тоон телевизийн газрын дахин дамжуулах сүлжээ байгуулж, радио давтамж ашиглан (нийтэд зориулсан хөтөлбөр дамжуулах) телевизийн үйлчилгээг тодорхой хамрах хүрээнд хэрэглэгчид агаараас үнэ төлбөргүй шууд хүлээн авах боломжоор хангах үйлчилгээ болно.
	4. “Телевизийн олон суваг дамжуулах үйлчилгээ” (“олон сувгийг дамжуулах үйлчилгээ” гэдгийг цаашид “ОСДҮЭ” гэх) гэдэгт өөрийн өмчлөлийн утастай, утасгүй сүлжээгээр радио,телевизийн сувгийг хэрэглэгчдэд гэрээний үндсэн дээр дамжуулан хүргэх үйлчилгээг хамааруулж ойлгоно.
	5. “Телевизийн үйлчилгээ” гэдэгт өөрийн редакцид урьдчилан бэлтгэсэн хөтөлбөрөө радио,телевизийн дамжуулах, интернэтийн зэрэг мэдээлэл, холбооны сүлжээ, төхөөрөмж ашиглан нэг төвөөс олон нийтэд нэгэн зэрэг хүргэх дараах үйлчилгээнүүд хамаарна.
		1. Тухайн орон нутгийн телевиз (Улаанбаатар хот, орон нутгийн) гэдэг нь өөрийн редакцид урьдчилан бэлтгэсэн хөтөлбөрөө тухайн хамрах хүрээнд дамжуулан хүргэж байгаа телевизийн үйлчилгээ болно.
		2. “Төлбөрт суваг” гэж хэрэглэгч тухайн сувгийг сонгон, ОСДҮЭ-р дамжуулан төлбөр төлснөөр идэвхжих телевизийн үйлчилгээ болно.
		3. Теле-худалдааны суваг гэж бараа, бүтээгдэхүүнийг өөрийн хөтөлбөрөөр нийтэд сурталчлан, үзэгчдээс захиалга авч, гарт хүргэх худалдаа эрхлэх зорилго бүхий телевизийн үйлчилгээ болно.

*(Өргөн нэвтрүүлгийн телевиз, суваг гэсэн ялгаатай ангиллыг өөрчилж, Өргөн нэвтрүүлгийн тухай хуулийн төсөлд оруулсан нэр томъёотой нийцүүлэв)*

* 1. “Радиогийн үйлчилгээ” гэдэгт өөрийн редакцид урьдчилан бэлтгэсэн үг, дуутай агуулга бүхий хөтөлбөрөө радио давтамж ашиглан, радио,телевизийн дамжуулах сүлжээгээр дамжуулан нэг төвөөс нийтэд нэгэн зэрэг хүргэх үйлчилгээг хамааруулж ойлгоно.
	2. “Суваг” гэдэг нь радио, телевизийн хөтөлбөрийг дамжуулах сүлжээний багтаамжийн нэгж юм. *(өмнөх суваг гэсэн тодорхойлолтыг хасч, шинэ утгаар оруулав)*
	3. Үйлчилгээ эрхлэгч гэдгийг энэхүү нөхцөл шаардлагын 4.2-дахь заалтад заасан үйлчилгээ эрхлэх тусгай зөвшөөрөлтэй иргэн, хуулийн этгээдийг этгээдийг ойлгоно.
	4. Өргөн нэвтрүүлгийн тусгай зөвшөөрөл эзэмшигч нь (цаашид Тусгай зөвшөөрөл эзэмшигч гэх гэх) Зохицуулах хорооноос олгосон тусгай зөвшөөрөлд заасан хамрах хүрээнд үйл ажиллагаа явуулна.

*(Энэ заалтад Хорооны 2016 оны 12 тоот тогтоолын хавсралтаар өөрчлөлт оруулсан).*

*(Хорооны 2016 оны 12 тоот тогтоолын хавсралтаар 6.2 дахь заалтыг хассан).*

* 1. Тусгай зөвшөөрөл эзэмшигч нь тусгай зөвшөөрлөөр олгогдсон эрх, үүрэг, хариуцлагаа бусдад шилжүүлэх, үндсэн үйл ажиллагаа, эрх үүргийг өөрчилсөн гэрээ байгуулахгүй.
	2. Тусгай зөвшөөрөл эзэмшигч нь нь үйлчилгээний байнгын тасралтгүй, найдвартай ажиллагааг бүрэн хангасан байна.
	3. Тусгай зөвшөөрөл эзэмшигч нь өөрийн телевизийн болон үйлчилгээний нэрийг өөрчлөх тохиолдолд хүсэлтийг Зохицуулах хорооноос гаргасан маягтын дагуу урьдчилан ирүүлэх бөгөөд, тусгай зөвшөөрөлд өөрчлөлт оруулсан байна.
	4. Тусгай зөвшөөрөл эзэмшигч нь өөр бусад өргөн нэвтрүүлгийн үйлчилгээ эрхлэгчийн үйлчилгээний болон телевизийн нэртэй адил нэрийг ашиглаж, хэрэглэгч, үзэгч сонсогчдыг төөрөгдүүлэхгүй байна.
	5. Тусгай зөвшөөрөл эзэмшигч нь гэмтэл саатал гарсан тохиолдолд “Мэдээлэл харилцаа холбооны үйлчилгээний чанарыг хянах журам”-д заасан хугацаанаас ихгүй хугацаанд гэмтлийг засварлаж хэвийн үйл ажиллагааг хангаж ажиллана.
	6. Тусгай зөвшөөрөл эзэмшигч нь Зохицуулах хорооноос урьдчилан мэдэгдсэнийг үндэслэн энэхүү нөхцөл шаардлагын хэрэгжилтийг хангуулах зорилгоор Зохицуулах хорооны ажилтны хууль ёсны шаардлагыг биелүүлж, ажлын байранд нэвтрэх, шаардсан баримт бичгийн хуулбарыг авах, тоног төхөөрөмжид хэмжилт шалгалт хийх, шаардлагатай тохиолдолд архиваас хөтөлбөрийн бичлэг үзэх нөхцөл бололцоогоор хангана.
	7. Тусгай зөвшөөрөл эзэмшигч нь Харилцаа холбооны зохицуулах хорооноос дахин өргөн нэвтрүүлгийн тусгай зөвшөөрөл авахаар хүсэлт ирүүлсэн тохиолдолд өмнөх олгосон тусгай зөвшөөрлийн гэрээний болон нөхцөл шаардлагын биелэлтийг харгалзаж тусгай зөвшөөрөл олгох эсэх асуудлыг шийдвэрлэнэ.
	8. Радио,телевизийн үйлчилгээ эрхлэгч нь
		1. Харилцаа холбооны хуулинд заасан хугацаанд үйл ажиллагаа эхлэхийн өмнө тодорхой хугацаанд техникийн туршилт хийх бол студийн тоног төхөөрөмж болон телевизийн нэвтрүүлгийг бэлтгэх, нэвтрүүлэх, дамжуулах, хэрэглэгчдэд хүргэх техник төхөөрөмж, системийг стандартын дагуу суурилуулж, зөвхөн дууны 1000Гц-ийн давтамжтай, - 18dBFS түвшинтэй дохио, дүрсийн өнгийн (Color bars) тест дохиог өөрийн телевизийн логоны хамт өгсөн байна.
		2. Техникийн туршилтын хугацаа 3 сараас хэтрэхгүй, туршилтын хугацаанд “туршилт” гэдгээ ойлгомжтой байдлаар тогтмол илэрхийлж, нөхцөл шаардлагыг хангаж ажиллана.
		3. Шинэчлэл хийх,студийг нүүлгэх, гэмтэл саатлын улмаас эфирээ түр хугацаагаар зогсоох бол Харилцаа холбооны зохицуулах хороо болон ОСДҮЭ-д 14 хоногоос доошгүй хугацааны өмнө урьдчилан мэдэгдэх бөгөөд эфир зогсоосон шалтгаан, үргэлжлэх хугацаа, үндэслэлийн талаарх мэдээллийг өгсөн байна.
		4. Энэхүү нөхцөл шаардлагын 4.17.3-д заасны улмаас эфирээ түр хугацаагаар зогсоох бол эфир зогсоох болсон шалтгаан, үргэлжлэх хугацаагаа хэрэглэгчдэд урьдчилан мэдэгдсэн байна.
		5. Технологийн шинэчлэл хийх, студийг нүүлгэх шалтгаанаар эфирээ түр хугацаагаар зогсоох бол түр зогсолтын хугацаа 1 сараас илүүгүй байна.
		6. Энэхүү нөхцөл шаардлагын 4.17.5-д заасан хугацаанаас илүү хугацаагаар эфирийг зогсоосон тохиолдолд, ОСДҮЭ нь нотлох баримтын хамт Зохицуулах хороонд мэдэгдсэнээр тухайн телевизийг дамжуулах үйлчилгээний гэрээг цуцлах боломжтой.
	9. Тусгай зөвшөөрөл эзэмшигч нь техникийн ашиглалт үйлчилгээндээ дараах шаардлага болон Зохицуулах хорооноос баталсан “Сүлжээ байгуулах, үйлчилгээ эрхлэх тусгай зөвшөөрлийн ерөнхий нөхцөл шаардлага”-ыг мөрдөж ажиллана.
		1. Сүлжээ, үйлчилгээний найдвартай ажиллагааг хангах зорилгоор удирдлага, хяналтын нэгдсэн систем, телевиз, суваг, радиогийн хувьд эфирийн хяналтын системийг (мастер контрол) зохион байгуулна.
		2. Үндсэн техник төхөөрөмжийн тасралтгүй ажиллагааг хангах цахилгааны 2-оос доошгүй эх үүсвэрт холбогдсон, нөөцийг зохион байгуулсан байна.
	10. Радио өргөн нэвтрүүлгийн үйлчилгээ, тоон телевизийн газрын сүлжээний үйлчилгээ болон олон сувгийн дамжуулах үйлчилгээний тусгай зөвшөөрөл эзэмшигч нь
		1. Радио цахилгаан соронзон үүсгүүр, антен фидерийн байгууламжийг нийтийн эзэмшлийн орон сууц, сургууль, цэцэрлэгийн дотор болон барилгын дээвэрт байрлуулахыг хориглоно.
		2. Дамжуулах станц, нэвтрүүлэгчийг тусгай зөвшөөрөлд заасан чадлаар ажиллуулах ба нэвтрүүлэгчийн чадал нь MNS 5761:2007, MNS 5397:2004-д заасан хэмжээнээс их буюу бага байхыг хориглоно.
		3. Нэвтрүүлэгч, антенийг бусад радио нэвтрүүлэгч антентай нэг байршилд, нэг цамхагт байрлуулахыг хориглоно.
		4. Цамхагийн хүртээмжээс шалтгаалан нэг цамхагт бусад нэвтрүүлэгч антенуудтай хамт суурилуулах тохиолдолд Зохицуулах хороонд хүсэлт гаргаж холбогдох хэмжилт шалгалтыг хийлгэж зөвшөөрөл авна.
		5. Дамжуулах станц, нэвтрүүлэгчийг сольсон, гэмтэл гарч засуулсан бол Зохицуулах хороонд тухай бүр мэдэгдэж, хэмжилт шалгалт хийлгэнэ.
		6. Нэвтрүүлэх антен, фидерийн байгууламжийг цамхагт анх суурилуулах эсвэл шилжүүлэхдээ техникийн протокол үйлдэж, хувийг Зохицуулах хороонд ирүүлнэ.
		7. Дамжуулах станц, нэвтрүүлэгчид тусгай зөвшөөрөлд заасан радио давтамжийн зурваст ажиллах ба нэвтрүүлэгчийн гаралтын чадал нь 20Вт буюу түүнээс дээш бол заавал зурвасын шүүр тавьж бусад радио сүлжээнд харилцан нөлөөлөл үзүүлэхгүй байх шаардлагыг хангана.
		8. Хамрах хүрээний хэмжилтийг жилд нэг удаа Зохицуулах хороотой хамтран хийж, нэвтрүүлэгчийг баталгаажуулна.
	11. Тусгай зөвшөөрлөөр эрхлэх үйлчилгээ болон хөтөлбөрийн агуулгатай холбоотой гомдол, маргаантай асуудлыг маргалдагч талууд (талууд гэдэгт үйлчилгээ эрхлэгч, хэрэглэгч, үзэгч, сонсогч хамаарна) шат шатандаа шийдвэрлэхийг эрмэлзэх бөгөөд энэхүү нөхцөл шаардлагын 12.5-д заасан тус хорооны чиг үүрэгт хамаарахгүй агуулгатай холбоотой заалтуудаас бусад асуудлаар Зохицуулах хороонд хандаж болно.
	12. Тусгай зөвшөөрөл эзэмшигчид нь өргөдөл, гомдол хүлээж авч, шийдвэрлэх өөрийн журамтай байх ба өргөдөл, гомдол хүлээж авах хаяг, утас,цахим хуудас, и-мэйл зэрэг мэдээллийг ил тод мэдээлнэ.
	13. Үзэгчдийн санал гомдол хүлээн авахдаа нэмүү өртөгт тусгай дугаар ашиглахгүй.
	14. Харилцаа холбооны тухай хуулийн 31 дүгээр зүйлийн дагуу Зохицуулах хороо бүрэн эрхийнхээ хүрээнд гомдол, маргааныг шийдвэрлэхдээ Зохицуулах хорооноос баталсан “Гомдол, маргааныг хүлээн авах, хянах, шийдвэрлэх журам”-ыг мөрдлөг болгоно.

**ТАВ. РАДИО, ТЕЛЕВИЗИЙН ХӨТӨЛБӨРТ ТАВИГДАХ ШААРДЛАГА**

*(Нийт 28 заалт, 3 зүйл хасав. Үүнд: Радио, телевизийн үйлчилгээ эрхлэгчдэд тавигдах өөрийн бүтээлийн хувь хэмжээ, өргөн нэвтрүүлгийн телевизийн үйлчилгээ эрхлэгчийн хөтөлбөрт эзлэх соён гэгээрүүлэх, танин мэдүүлэх, хүүхэд боловсролын нэвтрүүлгийн хувь хэмжээ тогтоосон болон үндэсний нэвтрүүлгийн хувийг хэрхэн тооцохтой холбоотой заалтууд, зар сурталчилгаатай холбоотой 3 заалт, сувгийн төрөлжсөн чиглэлтэй холбоотой 12 заалт, теле-худалдааны сувагтай холбоотой 3 заалтыг тус тус хасав.)*

* 1. Радио,телевизийн үйлчилгээ эрхлэгч нь хөтөлбөрөө Монгол Улсын холбогдох хууль тогтоомж, Монгол Улсын нэгдэн орсон олон улсын гэрээ, конвенц болон энэхүү нөхцөл шаардлагад бүрэн нийцүүлж, хариуцлага хүлээнэ.
	2. “Радио,телевизийн үйлчилгээ эрхлэгч нь хөтөлбөрөө бэлтгэхдээ олон нийтийг соён гэгээрүүлэх, танин мэдүүлэх чиглэлийг үндсэн үүрэг, зорилгоо болгон үзэгч, олон нийтийн эрх ашгийг дээдэлнэ.
	3. Контент” гэдэгт харилцаа холбооны сүлжээгээр дамжиж буй тэмдэгт, дохио, текст, зураг, дуу, авиа, дүрс, бичлэг болон бүх төрлийн мэдээ, мэдээллийг электрон хэлбэрт хувиргасан бүтээлийг ойлгоно.
	4. Шууд болон бичлэгийн хэлбэрээр дамжуулагдах телевиз, радиогийн бүтээл нь нэвтрүүлэг болно.
	5. “Хөтөлбөр” гэдэгт бүх төрлийн нэвтрүүлгийг радио, телевизээр дамжуулахаар хуваарьт оруулсныг ойлгоно.
	6. “Үндэсний нэвтрүүлэг” гэдэгт Соёлын тухай хуулийн 3.6 дахь заалтад заасан Монгол улсад бүтээгдсэн бүх төрлийн бүтээлийг ойлгоно.
	7. Радиогийн үйлчилгээ эрхлэгчийн долоо хоногийн хөтөлбөрийн нийт цагийн 50 хувиас доошгүй нь үндэсний нэвтрүүлэг байна.
	8. Үндсэн багцад хамаарах телевизийн үйлчилгээ эрхлэгчийн 1 хоногийн хөтөлбөрт гадаад контент 3 хүртэлх цагаас ихгүй байна.
	9. Төлбөртэй сувгийн хөтөлбөрт үндэсний нэвтрүүлгийн хувь хэмжээ хамаарахгүй.
	10. Хадмал тайлбар /бичгэн барилт гэдэгт телевизийн нэвтрүүлгээр гарч байгаа дуу, чимээ, авиа, яриаг нэгэн зэрэг дэлгэц дээр  бичгэн хэлбэрээр хадаж илэрхийлэн,хэрэглэгчийн сонголтоор идэвхжих боломжтой байхыг ойлгоно.
	11. Хөгжлийн бэрхшээлтэй хүний эрхий тухай хуулийн 11.2.4 дэх заалтын[[1]](#footnote-1) хэрэгжилтийг хангах, Сонсголын бэрхшээлтэй иргэдэд хүргэх өргөн нэвтрүүлгийн хүртээмжийг нэмэгдүүлэх үүднээс үндсэн багцад хамаарах телевизийн үйлчилгээ эрхлэгч нь хөтөлбөрийн 40 % иас доошгүй хувийг хадмал тайлбартай бэлтгэж, хүргэнэ.
	12. Радио,телевизийн үйлчилгээ эрхлэгч нь хөтөлбөрөө төрийн албан ёсны хэл болох монгол хэлээр бэлтгэж, дамжуулна.
	13. Телевизийн үйлчилгээ эрхлэгч нь Монгол хэлнээс бусад хэл дээрх нэвтрүүлгийг дамжуулах тохиолдолд монгол хэлээр дуу оруулсан, эсхүл хадмал орчуулгатай байна.
	14. Аймаг, сумдад үйл ажиллагаа явуулж байгаа радио,телевизийн үйлчилгээ эрхлэгчдийн хөтөлбөрийн 40%-иас доошгүй нь тухайн орон нутагт хийгдсэн, тухайн орон нутгийн радио,телевизийн үйлчилгээ эрхлэгч, студи продакшний бүтээл байна.
	15. Радио,телевизийн үйлчилгээ эрхлэгч нь нэвтрүүлэгтээ нэмүү өртөгтэй тусгай дугаар ашиглан үзэгч, сонсогчдыг оролцуулж байгаа тохиолдолд тухайн дуудлагын ярианы үнэ тарифыг ил тод, харагдахуйц байдлаар илэрхийлсэн байна.
	16. Теле-худалдааны суваг нь зөвхөн тухайн төрөлжсөн чиглэлээр хөтөлбөр бэлтгэн нэвтрүүлнэ.
	17. Теле-худалдааны суваг нь хэрэглэгчдийн гомдол санал хүлээн авч барагдуулах журамтай, худалдан борлуулж буй бараа бүтээгдэхүүнийхээ онцлогоос хамаарч баталгаат хугацаа өгдөг байна.
	18. Теле-худалдааны суваг нь шууд утсаар захиалга авдаг, хүргэлтийн үйлчилгээ үзүүлдэг байна.
	19. Радио өргөн нэвтрүүлгийн үйлчилгээ эрхлэгчдийн бэлтгэн дамжуулах шууд болон хөтлөгчтэй нэвтрүүлгийн эзлэх хувь 1 хоногийн хөтөлбөрийн нийт цагийн 15%-иас багагүй байна
	20. Радио,телевизийн үйлчилгээ эрхлэгч нь нэвтрүүлгээ урьдчилан гаргасан хөтөлбөр, хуваарийн дагуу, цагийн хуваарийг баримтлан нэвтрүүлэх бөгөөд хуваарьт тусгаагүй нэвтрүүлгийг энэ журмын 5.22-д заасны дагуу урьдчилан мэдэгдсэний үндсэн дээр дамжуулна.
	21. Радио,телевизийн үйлчилгээ эрхлэгч нь урьдчилан гаргасан хөтөлбөрөө 7 хоног бүрийн Баасан гарагийн 12 цагт багтаан ОСДҮЭ-д хүргүүлнэ.
	22. Хөтөлбөрт зөвхөн онцгой нөхцөл байдлын улмаас өөрчлөлт оруулах тохиолдолд өөрчлөлтийг ажлын 8 цагаас багагүй хугацааны өмнө ОСДҮЭ-д мэдэгдсэн байна.
	23. ”Зар сурталчилгаа” гэдэгт Зар сурталчилгааны тухай хуулийн 3.1.1[[2]](#footnote-2) дэх заалтад заасан телевиз, радиогоор түгээсэн зар мэдээллийг ойлгоно.
	24. Радио,телевизийн үйлчилгээ эрхлэгч нь зар сурталчилгааны эхлэл болон төгсгөлийг үзэгчдэд дуу, дүрсээр ойлгомжтой байдлаар илэрхийлсэн байна.
	25. Телевизийн үйлчилгээ эрхлэгчийн нэг цаг тутамд дамжуулах зар сурталчилгаа (реклам)нь 15 (арван тав) минутаас хэтрэхгүй байна.
	26. Радио өргөн нэвтрүүлгийн үйлчилгээ эрхлэгчдийн нэг цаг тутамд дамжуулах зар сурталчилгаа (реклам)нь 18(арван найм )минутаас хэтрэхгүй байна.
	27. Радио, телевизийн үйлчилгээ эрхлэгчийн тухайн цагт дамжуулах зар сурталчилгааг дараагийн цагт хамаарах зар сурталчилгаатай нэгтгэж, үргэлжлүүлэн явуулахгүй.
	28. Нийгмийн шинжтэй зар сурталчилгаа, телевизийн нэр лого бүхий нүүр хуудас, хөтөлбөрөө сурталчилсан сурталчилгааг энэ нөхцөл шаардлагын 7.25,5.26-д заасан зар сурталчилгааны хязгаарлалтад оруулж тооцохгүй.
	29. “Арилжаа, сурталчилгааны нэвтрүүлэг” гэдэгт зар сурталчилгааг мэдээллээр баяжуулж, тухайн бараа бүтээгдэхүүн, онцлогийг тодотгон, ач холбогдол, зааврын талаар дэлгэрүүлэн мэдээлэх хэлбэрээр бэлтгэсэн нэвтрүүлгийг ойлгоно.
	30. Арилжаа, сурталчилгааны нэвтрүүлгийг зар сурталчилгааны 15 минутын хязгаарлалтад оруулж тооцохгүй.
	31. Төлбөртэй болон теле худалдааны сувгийн дундуур арилжаа сурталчилгааны нэвтрүүлэг, зар сурталчилгаа нэвтрүүлэхгүй.
	32. Харилцаа холбооны сүлжээ, дамжуулж байгаа технологиос үл хамааран бүх төрлийн чат, мессеж (нийгмийн сүлжээгээр дамжиж байгаа зар сурталчилгаатай холбоотой мессеж мөн хамаарна), урсдаг зарыг телевизийн дэлгэц дээр гаргахгүй.
	33. Баннер гэдэгт телевизийн дэлгэцийн буланд гарах хөдөлгөөнтэй эсвэл хөдөлгөөнгүй график дүрс, текстийг хамааруулж ойлгоно.
	34. Зар сурталчилгааны цагаас бусад цагт нэвтрүүлж буй нэвтрүүлгийн үеэр бараа бүтээгдэхүүн, үйлчилгээний баннер хэлбэрийн зар сурталчилгаа, логог дэлгэц дээр давхардуулан гаргахгүй байна.
	35. Бизнес эрхлэгчид, иргэд, олон нийтийн байгууллагын мэдээлэл, сурталчилгааг зар сурталчилгааны (реклам) хэлбэрээр бус,фото, лого, баннер, үгэн болон урсдаг зарын хэлбэрээр урьдчилан боловсруулж, хөтөлбөр хуваарьт оруулан, тусгайлан гаргасан зарын цагаар монгол хэлний зөв бичгийн дүрмийн дагуу алдаагүй, дуу оруулгатай нэвтрүүлж болно.
	36. Энэхүү нөхцөл шаардлагын 5.35-д заасан хэлбэрээр нэвтрүүлсэн үгэн зарыг 1 цагт дамжуулах зар сурталчилгааны хязгаарлалтад оруулж тооцно.
	37. Тухайн нэвтрүүлэгтэй эргэх холбоо тогтоох зорилгоор тухайн телевизийн болон оролцогч байгууллага, хувь хүний утасны дугаарыг үзэгчдэд саад болохооргүй байдлаар тодорхой хугацаанд дэлгэц дээр байршуулж болох ба дэлгэц дээр байршуулахдаа “Өргөн нэвтрүүлгийн үгэн болон урсдаг мэдээллийн форматад тавих шаардлага” стандартыг мөрдөнө.
	38. Иргэдийн үзэл бодол, дуу хоолойг хүргэх зорилгоор шууд утсаар хүлээн авч байгаа болон нийгмийн сүлжээгээр дамжиж байгаа үзэл бодол, санал, шүүмжлэлийг нэвтрүүлэх, дэлгэц дээр харуулахдаа редакцидаа хянадаг байна.
	39. Нийгмийн сүлжээгээр дамжиж байгаа үзэл бодол, санал, шүүмжлэлийг дэлгэц дээр харуулахад Монгол улсын холбогдох хууль тогтоомж, энэхүү нөхцөл шаардлагыг хангасан, монгол хэлний зөв бичгийн дүрмийн дагуу бичиж, кирилл үсгээр сийрүүлсэн байна.
	40. Мессежний тусгай дугаарыг тааварт тоглоом, кино сонгууль зэрэг уралдаант хэлбэрийн нэвтрүүлэгт ашиглахгүй байна. Мессежний тусгай дугаарыг зөвхөн санал асуулга, судалгаа авах зорилгоор ашиглаж болох бөгөөд тусгай дугаарын үнэ тарифыг ил тод мэдээлнэ. Энэ үед дэлгэц дээр урьдчилан заасан тоо, код, тэмдэгтийг гаргана.
	41. Телевизийн үйлчилгээ эрхлэгч нь бараа бүтээгдэхүүнийг студид байрлуулж сурталчлан борлуулсан ТВ тохиролцоо, дуудлага худалдааны төрлийн нэвтрүүлэг бэлтгэн дамжуулахгүй.
	42. “Урсдаг” болон “үгэн” хэлбэрийн мэдээ, мэдээллийг стандартын дагуу зөвхөн мэдээ, мэдээллийн нэвтрүүлэг дундуур нэвтрүүлнэ.
	43. Радио,телевизийн үйлчилгээ эрхлэгч нь үйл ажиллагаа, хөтөлбөртэй холбоотой үзэгч, сонсогчдын санал,гомдол хүлээн авч барагдуулах суурин утас, холбоо барих хаягийг (хаяг, утас, и-мэйл, вэб хаяг) үзэгчдэд мэдээлэх үүрэгтэй.
	44. Үзэгч сонсогчдоос хөтөлбөртэй холбоотой санал, гомдол, хүлээж авах, гомдол маргаан шийдвэрлэх журамтай байх ба журамд гомдол маргаан шийдвэрлэх талаар арга хэмжээ авах, энэ талаар 48 цагаас илүүгүй хугацаанд хариу өгөхөөр тусгасан байна.
	45. Гамшгийн болон онцгой байдлын нөхцөлд эрх бүхий байгууллагаас батлан гаргасан журмын дагуу шаардлагатай зар, мэдээллийг нийтэд үнэ төлбөргүй хүргэнэ.
	46. Гамшгаас хамгаалах тухай хуульд заасан гамшиг болон аюулын дохио, цаг агаарын сэрэмжлүүлэг дуут дохио /Сэрээн дохио/-г холбогдох эрх бүхий байгууллагаас гаргасан гамшгийн зарлан мэдээллээс бусад үед дамжуулахгүй байна.
	47. Монгол Улсын Их Хурлын сонгуулийн тухай, Монгол Улсын Ерөнхийлөгчийн сонгуулийн тухай, Орон нутгийн сонгуулийн тухай хуулиуд болон эдгээр хуультай нийцүүлэн гаргасан холбогдох журмыг дагаж мөрдөн сонгуулийн үйл ажиллагааны талаар үнэн зөв, бодитой мэдээлэл түгээх үүрэг хүлээнэ.
	48. Радио,телевизийн үйлчилгээ эрхлэгч нь эфирийн бүрэн бичлэгийг 3 сараас доошгүй хугацаагаар холбогдох стандартын дагуу бүртгэл хөтөлж, архивлан хадгална.
	49. Бусад студиэс нэвтрүүлгийн бичлэг хүлээн авахдаа дуу, дүрсийн хувьд MNS MNS 5592-2:2016: Тоон телевизийн студи. 2-р хэсэг-Тоног төхөөрөмжид тавих ерөнхий шаардлага стандартын шаардлагад нийцсэн эсэх, агуулгын талаар холбогдох хууль, журамд нийцэж байгаа эсэхэд хяналт тавина.
	50. Зар сурталчилгаа болон арилжаа, сурталчилгааны нэвтрүүлэг бэлтгэн дамжуулдаг зар сурталчилгааны дагнасан хөтөлбөр бүхий радио, телевизийн үйлчилгээ эрхлэхгүй.
	51. Телевизийн үйлчилгээ эрхлэгч нь телевизийн нэр, логог дэлгэц дээр тодорхой, ойлгомжтой байдлаар илэрхийлнэ.

**ЗУРГАА. ӨРГӨН НЭВТРҮҮЛЭГТ ХҮҮХЭД ХАМГААЛАХ ЧИГЛЭЛЭЭР ТАВИГДАХ ШААРДЛАГА**

*(Тус хороо нь Хүүхэд хамгааллын тухай хуулийн 8.2-т заасан чиг үүргээ хэрэгжүүлэх үүднээс энэхүү нөхцөл шаардлагын 7-р бүлэг Хөтөлбөрт тавигдах нөхцөл шаардлагаас өргөн нэвтрүүлэгт хүүхэд хамгаалах, насны ангилал, цагийн хязгаарлалттай холбоотой 5 заалтыг хасч, тусад нь бүлэг болгон найруулж, хүүхдийг өргөн нэвтрүүлгийн зохисгүй агуулгаас хамгаалахтай холбоотой 3 заалтыг нэмэв.)*

* 1. Радио,телевизийн үйлчилгээ эрхлэгч нь Хүүхэд хамгааллын тухай хуулийн 8.1-т[[3]](#footnote-3) заасныг баримтлан хүүхдийн хүмүүжил, ёс суртахуунд сөрөг нөлөө үзүүлэх хүчирхийлэл, садар самууныг сурталчилсан, гэмт хэрэг үйлдэхийг өөгшүүлэн сурталчилсан дуу, дүрстэй аливаа кино, дүрс бичлэг, контент нэвтрүүлэхгүй.
	2. Өргөн нэвтрүүлгийн үйлчилгээ эрхлэгч нь хөтөлбөр бэлтгэх, дамжуулахдаа тус хорооноос баталсан “Телевизийн өргөн нэвтрүүлгийн хөтөлбөрт хүүхэд хамгаалах чиглэлээр баримтлах зарчим” зөвлөмжийг баримтлан ажиллана.
	3. Радио, телевизийн үйлчилгээ эрхлэгч нь зөвлөмжийн дагуу өөрийн хөтөлбөрөөр гаргахгүй зохисгүй контентийн хэм хэмжээг нарийвчлан тогтоож хөтөлбөртөө мөрдөж, редакцдаа хянадаг тогтолцоог бүрдүүлсэн байх шаардлагатай.
	4. Радио, телевизийн үйлчилгээ эрхлэгч нь хөтөлбөртөө Монгол Улсын холбогдох хууль, тогтоомжид заасан хориотой болон зөвлөмжинд тусгасан зохисгүй контент бүхий зураг, дуу, авиа, дүрс бичлэг болон бүдүүлэг үг хэллэг байгаа эсэхийг хянаж, зохисгүй агуулга бүхий хэсгийг хасах, дууг хаах, дуут сигналаар орлуулах, дүрсийг бүдгэрүүлэх зэрэг арга хэмжээ авсан байна.
	5. Радио,телевизийн үйлчилгээ эрхлэгч нь хүүхдэд зориулсан уран сайхан,нийтэл, танин мэдэхүйн нэвтрүүлгийг дамжуулахдаа Соёлын тухай хуулийн 19-р зүйлийг[[4]](#footnote-4) мөрдөнө.
	6. Насанд хүрэгчдэд зориулсан насны ангиллын тэмдэг, тэмдэглэгээтэй буюу 18+ хөтөлбөр бэлтгэж нэвтрүүлэхээс өмнө Монгол Улсын холбогдох хууль тогтоомжоор хязгаарласан эсэхийг нягталсан байна.
	7. Телевизийн үйлчилгээ эрхлэгч нь нэвтрүүлгийн агуулгад насны ангилал тогтоож, түүнийг таних тэмдэг, тэмдэглэгээг “Өргөн нэвтрүүлэгт насны ангилал тогтоох, таних тэмдэг ашиглах шаардлага” MNS 6587:2016 стандартад заасны дагуу зурагтын дэлгэц дээр үзүүлэх бөгөөд олон нийтэд нэвтрүүлгийн насны ангиллын тэмдэг, тэмдэглэгээг сурталчилж, таниулна.
	8. Бага, дунд насны хүүхдэд зориулсан нэвтрүүлэг, хүүхэлдэйн болон хүүхдийн киног орой 21:00 цагаас хойш нэвтрүүлэхгүй байна.
	9. Насанд хүрэгчдэд зориулсан насны ангиллын тэмдэг, тэмдэглэгээтэй буюу 18 наснаас дээш насныханд зориулсан кино, нэвтрүүлгийг өглөө 6:00-22:00 цагийн хооронд нэвтрүүлэхгүй, давтан дамжуулахгүй байна.
	10. Радио,телевизийн үйлчилгээ эрхлэгч нь үзэгч сонсогч, эцэг, эхчүүдээс хөтөлбөртэй холбоотой хүүхдийг зохисгүй контентоос хамгаалах чиглэлээр санал, гомдол, хүлээж авах, гомдол маргаан шуурхай шийдвэрлэж, хариу өгөх талаар Гомдол маргаан шийдвэрлэх журамд тодорхой тусгаж, бүртгэлжүүлж ажиллана.

**ДОЛОО. ТЕЛЕВИЗИЙН ҮЙЛЧИЛГЭЭ ЭРХЛЭГЧДЭД ТАВИГДАХ НӨХЦӨЛ ШААРДЛАГА**

*(Телевизийн дамжуулах станц, нэвтрүүлэгч, радио давтамжтай холбоотой стандарт заасан 6 зүйл заалт, хамгийн багадаа хангасан байх шаардлагаас 1 заалтыг хасч, дуу,дүрсийн хэмжилттэй холбоотой 3 заалтыг өөрчлөн найруулав.)*

* 1. Телевизийн үйлчилгээ эрхлэхэд хамгийн багадаа дараах хүчин чадлыг хангах боломжийг бүрдүүлсэн байна.

|  |  |  |  |  |
| --- | --- | --- | --- | --- |
| № | Нөхцөл шаардлага | Улаанбаатар | Аймгийн төвд болон 10 000-с дээш хүн амтай сумын төв, сууринд | 10 000-с доош хүн амтай сумын төв, сууринд |
| 1 |  Нэг хоногт бэлтгэн нэвтрүүлэх хөтөлбөрийн хамгийн бага хугацаа | 14 цаг | 5 цаг | 4 цаг |
| 3 |  Зайлшгүй байх мэргэжилтэй ажилтны тоо (найруулагч, сэтгүүлч, нэвтрүүлэгч, зураглаач, эвлүүлэгч) | 25 | 3 | 2 |
| 4 | Мэргэжлийн инженер, техникийн ажилтны тоо | 5 | 1 | 1/гэрээт байж болно/ |

* 1. Телевизийн нэвтрүүлгийг бэлтгэх, нэвтрүүлэхдээ Монгол улсын үндэсний стандарт болон олон улсын стандарт зөвлөмжүүдийг мөрдөж ажиллана. Үүнд дараах техникийн стандарт шаардлагууд хамаарах бөгөөд үүгээр хязгаарлагдахгүй:
		1. MNS 5592-1:2012: Телевизийн студи.1-р хэсэг -Үндсэн шаардлага
		2. MNS 5592-2:2016:Тоон телевизийн студи. 2-р хэсэг -Тоног төхөөрөмжид тавих ерөнхий шаардлага
		3. SDTV студийн дохио боловсруулалт нь ITU-R BT601 стандартыг хангасан байх
		4. HDTV студийн дохио боловсруулалт нь ITU-R BT709 стандартыг хангасан байх
	2. Телевизийн хөтөлбөр дууссан цагаас эхлэх цаг хүртэлх хугацаанд эфирийн үндсэн гаралтдаа зөвхөн дууны 1000Гц-ийн давтамжтай, - 18dBFS түвшинтэй дохио, дүрсийн өнгийн (Color bars) тест дохиог өгсөн байна.
	3. Телевизүүд нь нэвтрүүлгийн дуу, дүрсийн гаралтын чанарын үзүүлэлтийг хангаж ажиллах бөгөөд студийн үндсэн гаралтдаа дууны сонсогдолтын хэмжээ (хүч)-ийг (loudness), дүрсийн чанарыг хянах, хэмжих тоног төхөөрөмжтэй байж, тогтмол хэмжилт хяналтыг хийж гүйцэтгэнэ.
	4. Телевизүүд програмын гаралтдаа дууны сонсогдолтын хэмжээ (хүч)-Loudness-ийг хянах, автоматаар тохируулах техникийн боломжийг бүрдүүлнэ.

**НАЙМ. РАДИОГИЙН ҮЙЛЧИЛГЭЭ ЭРХЛЭГЧДЭД**

**ТАВИГДАХ НӨХЦӨЛ ШААРДЛАГА**

*/ Туршилтын хугацаанд хөтөлбөр бэлтгэх хугацаатай холбоотой 1 заалтыг хасч, стандарт шинэчлэгдсэнтай холбоотой 2 заалтыг шинэчлэв./*

* 1. Радио өргөн нэвтрүүлгийн үйлчилгээ эрхлэхэд хамгийн багадаа дараах хүчин чадлыг хангах боломжийг бүрдүүлсэн байна.

|  |  |  |  |  |
| --- | --- | --- | --- | --- |
| № | Нөхцөл шаардлага | Улаанбаатар | Аймгийн төвд болон 10 000-с дээш хүн амтай сумын төв, сууринд | 10 000-с доош хүн амтай сумын төв, сууринд |
| 1 | Нэг хоногт бэлтгэн нэвтрүүлэх хөтөлбөрийн хамгийн бага хугацаа  | 12 цаг | 5 цаг | 3 цаг |
| 3 | Зайлшгүй байх мэргэжилтэй ажилтны тоо (найруулагч, сэтгүүлч, нэвтрүүлэгч, зураглаач, эвлүүлэгч) | 5 | 3 | 2 |
| 4 | Мэргэжлийн инженер, техникийн ажилтны тоо | 1/гэрээт байж болно/ | 1/гэрээт байж болно/ | 1/гэрээт байж болно/ |

* 1. Радиогийн үйлчилгээ эрхлэгч нь хөтөлбөрийг бэлтгэх, дамжуулах, нэвтрүүлэхдээ Монгол улсын үндэсний стандарт болон олон улсын стандарт, зөвлөмжүүдийг мөрдөж ажиллана. Үүнд дараах техникийн стандарт шаардлагууд хамаарах бөгөөд үүгээр хязгаарлагдахгүй:
		1. MNS 5591-1:2012: Радиогийн студи.1-р хэсэг:Үндсэн шаардлага
		2. MNS 5591-2:2016: Радиогийн студи. 2-р хэсэг: Тоног төхөөрөмжид тавих ерөнхий шаардлага
		3. MNS 4909:2000: Давтамжийн модуляцтай хэт богино долгионы нэвтрүүлэгч, техникийн шаардлага
		4. MNS 5762:2007: Цамхагт суурилуулсан антен фидерийн байгууламж, аюулгүй ажиллагааны шаардлага

**ЕС. ОЛОН СУВГИЙГ ДАМЖУУЛАХ ҮЙЛЧИЛГЭЭ ЭРХЛЭГЧДЭД ТАВИГДАХ НӨХЦӨЛ ШААРДЛАГА**

*( Олон сувгийг дамжуулах технологи заасан, зөвшөөрөл олгохтой холбоотой 2 заалт, дамжуулах хамгийн бага сувгийн тоо заасан 1 заалт, дамжуулах суваг, тэдгээрт тавигдах шаардлагатай холбоотой-10 заалт, 11 зүйлийг тус тус хасч, төлбөрт суваг, үндсэн багцтай холбоотой 15 заалтыг шинээр оруулж, 6 заалтыг өөрчлөн найруулав. )*

* 1. Телевизийн олон сувгийг дамжуулах үйлчилгээ эрхлэхэд хамгийн багадаа дараах хүчин чадлыг хангах боломжийг бүрдүүлсэн байна.

|  |  |  |  |  |
| --- | --- | --- | --- | --- |
| № | Нөхцөл шаардлага | Улаанбаатар | Аймгийн төвд болон 10 000-с дээш хүн амтай сумын төв, сууринд | 10 000-с доош хүн амтай сумын төв, сууринд |
| 1 | Радио холбоо, телевизийн техник, технологийн чиглэлээр мэргэжилтэй инженер, техникийн ажилтан | 5-10 | 2-5 | 1 |

* 1. ОСДҮЭ нь Зохицуулах хорооноос тухайн хамрах хүрээнд тусгай зөвшөөрөлтэй телевизийн үйлчилгээ эрхлэгчийг сүлжээндээ холбоно.
	2. ОСДҮЭ нь телевизийн үйлчилгээ эрхлэгчийг сүлжээндээ холбохдоо эхэлж ирсэнд эхэлж үйлчлэх зарчмыг баримтлах ба энэхүү нөхцөл шаардлагын 9.4-т заасан зарчимд нийцсэн эсэхийг харгалзан үзнэ.
	3. ОСДҮЭ-ийн нийт дамжуулж байгаа дотоод болон гадаадын телевизийн сувгийн агуулга нь Монгол Улсын хууль тогтоомжид нийцсэн байна.
	4. Гадаад суваг гэдэгт гадаад улсад бүртгэлтэй, тухайн улсдаа телевизийн үйлчилгээ эрхлэх зөвшөөрөлтэй телевизийн сувгийг ойлгоно.

* 1. ОСДҮЭ нь албан ёсны эрхтэй, тус хороонд бүртгүүлсэн гадаад сувгуудыг дахин дамжуулна.
	2. Гадаад сувгийг дамжуулахад гадаадын аль нэг улсын телевизийн сувгийн тоо нь нийт гадаадын сувгийн 30 хувиас хэтрэхгүй байна.
	3. ОСДҮЭ нь Өрсөлдөөний тухай хуулийн 7.1.5, 11.2.1-р[[5]](#footnote-5) заалтад нийцүүлэн гаргасан журмыг мөрдлөг болгон үйлчилгээ эрхлэгчдийг сүлжээндээ холбох, үнэ тариф тогтоохдоо үл ялгаварлах, ил тод байх, тэгш үйлчлэх зарчмыг баримтална.
	4. ОСДҮЭ нь дотоодын болон гадаадын өргөн нэвтрүүлгийн телевиз, сувгуудтай гэрээ хийж дамжуулах бөгөөд хэрэглэгчийн гэрээгээр дахин дамжуулахгүй.
	5. “Хиймэл дагуулаар олон суваг дамжуулах үйлчилгээ” гэдэгт хиймэл дагуулын сүлжээгээр радио, телевизийн олон сувгийг хэрэглэгчдэд гэрээний үндсэн дээр дамжуулан хүргэх үйлчилгээг ойлгоно.
	6. Хиймэл дагуулаар олон суваг дамжуулах үйлчилгээ эрхлэгч нь Улаанбаатар хот болон орон нутгийн телевизийн үйлчилгээ эрхлэгчийн хөтөлбөрийг өөрийн сүлжээгээр дамжуулахгүй.
	7. Хиймэл дагуулаар олон суваг дамжуулах үйлчилгээ эрхлэгчид төлбөрт болон теле-худалдааны сувгийн хөтөлбөрийг дамжуулж болно.
	8. Үндсэн багц гэдэгт Зохицуулах хороогоор хянуулж, баталгаажуулсан сувгуудыг багтаасан ОСДҮЭ-ийн суурь үйлчилгээг ойлгоно.
	9. Үндсэн багцад төлбөртэй суваг, гадаад сувгийг оруулахгүй.
	10. ОСДҮЭ нь өөрийн үзүүлж буй үндсэн ба бусад багцын үйлчилгээ, багцад хамаарах сувгийн нэр, тоо, төрөл, үнэ тарифын талаарх мэдээллийг Зохицуулах хороонд ирүүлж,хянуулна.
	11. ОСДҮЭ нь үндсэн багцад хамаарах телевизийн үйлчилгээ эрхлэгчийн сувгийн нэр, тоо, сувгийн дараалал, үнэ тарифыг Зохицуулах хороонд хянуулж, батлуулах үүрэгтэй.
	12. ОСДҮЭ нь үндсэн багцаас бусад багцийн сувгийн тоо, төрөл, хуваарилалт болон тэдгээрт орох өөрчлөлтийг Зохицуулах хороонд өөрчлөлт орсон тухай бүр ажлын 5 хоногийн дотор ирүүлсэн байна.
	13. ОСДҮЭ нь үндсэн багцийн сувгийн нэр, тоо, сувгийн дараалал, үнэ тариф-д өөрчлөлт оруулах тохиолдолд өөрчлөлт оруулахаас 1 сарын өмнө Зохицуулах хороонд ирүүлж хянуулж, батлуулсан байна.
	14. Үндсэн багцийн үйлчилгээний төлбөр нь тухайн багцад хамаарч байгаа сувгуудын хөтөлбөрийг хэрэглэгчдэд хүргэсэн өртөгт суурилсан байна.
	15. Олон сувгийг дамжуулах үйлчилгээ эрхлэгчийн бус аливаа сүлжээгээр Монгол улсад тусгай зөвшөөрөлтэй телевизийн үйлчилгээг багцлах болон төлбөрт хэлбэрээр, эсхүл өөрийн үйлчилгээнд нэгтгэх байдлаар багцлан хэрэглэгчдэд хүргэх тохиолдолд Харилцаа холбооны зохицуулах хороонд мэдэгдэн, хянуулж бүртгүүлсэн байна.
	16. Тусгай зөвшөөрөл бүхий сувгаар аливаа бүтээл, нэвтрүүлгийг тухайн агшинд буюу урьдчилан заасан цаг, хуваарийн дагуу хэрэглэгчийн сонголтоор, төлбөртэй үзүүлэх үйлчилгээ нь төлбөрт үзэлтийн үйлчилгээ ( Pay Per View)болно.
	17. Төлбөрт үзэлтийн үйлчилгээг төлбөрт сувгаар дамжуулна.
	18. ОСДҮЭ нь радио,телевизийн үйлчилгээ эрхлэх тусгай зөвшөөрөл эзэмшихгүй бөгөөд бусдын болон тэдгээрийн нэгдмэл ашиг сонирхолтой этгээдийн бараа бүтээгдэхүүн, үйлчилгээг сурталчилсан зар сурталчилгаа, компаний нэр, бараа, үйлчилгээний лого, сурталчилгааны зураг, авиа, дүрс бичлэгийг промо суваг, нүүр хуудсаар болон аливаа хэлбэрээр дамжуулах, байршуулахыг хориглоно.
	19. ОСДҮЭ нь зөвхөн өөрийн үйлчилгээний талаарх мэдээлэл, заавар, зөвлөмж, танилцуулга өгөх нэг сувагтай байж болно.
	20. ОСДҮЭ нь бага насны болон насанд хүрээгүй хүүхдийг зохисгүй контентоос хамгаалах үүднээс эцэг эх телевизийн сувгуудад удирдлага, хяналт хийх техникийн боломжийг бүрдүүлнэ.
	21. ОСДҮЭ нь төлбөртэй сувгийг дамжуулахдаа насанд хүрсэн хэрэглэгчийн баталгаажилтаар тухайн үйлчилгээг хянах боломжтойгоор хэрэглэгчдэд хүргэнэ.
	22. ОСДҮЭ нь сувгийн дарааллыг үндсэн багцийн дарааллаар хэрэглэгчид хүргэх бөгөөд, хэрэглэгч хүссэн тохиолдолд сувгийн дарааллыг өөрчлөн байршуулах боломжийг бүрдүүлсэн байна.
	23. ОСДҮЭ нь телевизийн үйлчилгээ эрхлэгчдээс хөтөлбөрт оруулах өөрчлөлтийг энэхүү нөхцөл шаардлагад 5.21-д заасан хугацаанд мэдэгдсэн тохиолдолд өөрчлөлтийг үзэгчийн хөтөлбөрийн хөтөч системд (EPG) оруулах үүрэгтэй.
	24. ОСДҮЭ нь телевизийн үйлчилгээ эрхлэгчийг өөрийн сүлжээнд холбохдоо Зохицуулах хорооноос баталсан “Сүлжээнд холбогдох болон сүлжээ хоорондын харилцан холболтын ерөнхий журам”-ыг баримтлах бөгөөд Сүлжээнд холбогдох техникийн холболтын гэрээ- г байгуулсан байна.
	25. ОСДҮЭ -ийн Сүлжээнд холбогдох техникийн холболтын гэрээ-нд тусгагдах техник холболтын төлбөр нь өртөгт суурилсан байх бөгөөд аливаа ашиг алдагдлыг нөхөх зорилго агуулахгүй байна.
	26. ОСДҮЭ нь хэрэв телевизийн үйлчилгээ эрхлэгчтэй байгуулах Хөтөлбөр дамжуулах гэрээ байгуулах тохиолдолд Сүлжээнд холбогдох техникийн холболтын гэрээнээс тусад нь байгуулна.
	27. ОСДҮЭ болон үндсэн багцад хамаарах олон нийтийн телевиз болон бусад телевиз нь хөтөлбөр дамжуулах төлбөр тогтооход харилцан төлбөр төлөхгүй, орлогоо авч үлдэх зарчим баримтална.
	28. Үндсэн багцад орсон телевизийн үйлчилгээ эрхлэгчид нь ОСДҮЭ-с хөтөлбөр дамжуулсны төлбөр нэхэмжлэхгүй бөгөөд төлбөр нэхэмжилсэн тохиолдолд Зохицуулах хороонд мэдэгдэж, төлбөрт сувгийн ангилалд оруулна.
	29. Орон нутагт (УБ-с бусад) үйл ажиллагаа явуулж байгаа олон сувгийн дамжуулах үйлчилгээ эрхлэгчид тухайн орон нутагт тусгай зөвшөөрөлтэй үйл ажиллагаа явуулж байгаа телевизийн үйлчилгээ эрхлэгчийн хөтөлбөрийг дамжуулах үүрэгтэй бөгөөд үндсэн багцад, сувгийн хуваарилалтын эхэнд байна.
	30. Телевизийн үйлчилгээ эрхлэгчдээс авч байгаа дуу, дүрсийн дохио нь MNS 5592-2:2016 стандартад заасан үзүүлэлтийг хангасан байх шаардлагыг телевизийн үйлчилгээ эрхлэгчдэд тавьж ажиллана.
	31. Телевизийн үйлчилгээ эрхлэгчдийн дуу дүрсийн чанарыг MNS 5592-2:2016 стандартад заасан хэмжээнээс бууруулахгүйгээр дамжуулах үүрэгтэй
		1. Нэвтрүүлэг дамжуулах трактын тоног төхөөрөмжүүдийн хэвийн ажиллагааг хангаж, хяналт тавих зорилгоор телевизүүдийн хөтөлбөр дууссан цагаас эхлэх цаг хүртэлх хугацаанд өгсөн дууны 1000Гц-ийн давтамжтай, - 18dBFS түвшинтэй дохио, дүрсийн өнгийн (Color bars) тест дохионд хяналт тавьж ажиллана.
	32. ОСДҮЭ нь хүлээн авах талын тоног төхөөрөмжийн оролтондоо дууны сонсогдолтын хэмжээ (хүч)-ийг (loudness), дүрсийн чанарыг хянах тоног төхөөрөмжтэй байж, тогтмол хэмжилт хяналтыг хийж гүйцэтгэнэ. Тухайн сарын хэмжилтийн дүнг дараа сарын 15-ны дотор Зохицуулах хороонд ирүүлнэ.
	33. Үйлчилгээний нөхцөл, хүлээх үүрэг хариуцлагын талаар хэрэглэгчидтэй гэрээ байгуулж ажиллана.
	34. Хэрэглэгчийн хүлээн авах төхөөрөмжийн (Set Top Bоx) ашиглалтын заавар, зөвлөмжийг монгол хэлээр ойлгомжтой байдлаар гаргаж, төлбөр тооцоо, үнэ тариф, урамшуулал, үйлчилгээ, дамжуулах сувгийн талаарх мэдээллээр хангаж, танилцуулга, сурталчилгаандаа ил тод тусгаж ажиллана.
	35. Хэрэглэгчид үйлчилгээний төрөл, сувгийн багц, үнэ, чанарын талаар үнэн зөв, ойлгомжтой байдлаар мэдээлдэг, шаардлагатай зөвлөмжөөр хангадаг, сувгуудад өөрчлөлт орсон тохиолдолд хэрэглэгчдэд утас, и-мэйл, бусад хэрэгслээр тодорхой мэдээлдэг байна.
	36. Гэмтэл саатлын талаарх хэрэглэгчийн гомдол, хүсэлтийг түргэн шуурхай барагдуулах, үйлчилгээний талаарх мэдээлэл (дугаар цуглуулах дараалал, төлбөр тооцоо, нэмэлт үйлчилгээнүүдийн талаар гэх мэт) хүргэх зорилгоор мэдээллийн төв эсхүл лавлах утсыг орон нутагт 12 цагаас доошгүй, Улаанбаатар хотод 24 цагаар ажиллуулах ба уг мэдээллийн төв хаяг, холбоо барих утас, цахим хуудас, и-мэйл хаягийг нийтэд тодорхой мэдээлнэ.
	37. Шинээр хэрэглэгч холбох, гэмтэл засах хяналтын хугацааг тодорхойлж нийтэд мэдээлэх ба хэрэглэгчтэй байгуулах гэрээнд тусган мөрдөж ажиллана.
	38. ОСДҮЭ нь Монгол улсын үндэсний стандарт болон олон улсын стандарт, зөвлөмжүүдийг мөрдөж ажиллана. Үүнд дараах техникийн стандарт шаардлагууд хамаарах бөгөөд үүгээр хязгаарлагдахгүй:
		1. MNS 6402:2013. Кабелийн тоон өргөн нэвтрүүлгийн DVB-С2 системийн дамжуулах төхөөрөмжид тавих техникийн шаардлага
		2. MNS 6403:2013. Кабелийн тоон өргөн нэвтрүүлгийн DVB-С2 системийн хүлээн авах төхөөрөмжид тавих техникийн шаардлага.
		3. MNS 6404:2013. Хиймэл дагуулын тоон өргөн нэвтрүүлгийн DVB-S2 системийн нэвтрүүлэх төхөөрөмжид тавих техникийн шаардлага.
		4. MNS 6405:2013. Хиймэл дагуулын тоон өргөн нэвтрүүлгийн DVB-S2 системийн хүлээн авах төхөөрөмжид тавих техникийн шаардлага.
		5. ХХЗХ-ны 2013 оны 29-р тогтоол. Монгол улсад 2700-2900 МГц давтамжийн зурвасын зохицуулалтын чиглэл(тоон телевизийн олон сувгийг олон төвт түгээх сүлжээний техникийн нөхцөл, зохицуулалтын шаардлага)
		6. MNS 4907:2005 Кабелийн телевизийн сүлжээний техникийн үндсэн шаардлага
		7. MNS 4907:2005 Олон сувгийг олон төвт түгээх системийн техникийн шаардлага
		8. MNS 5761:2007 Интерактив кабелийн телевизийн сүлжээний төхөөрөмж, техникийн шаардлага
		9. MNS 5471:2005 Барилгын дотор холбоо, дохиоллын сувагчлал ба кабелийн угсралт
		10. MNS 5277:2003: Кабелийн залгах, муфьтлах, ерөнхий шаардлага
		11. MNS 5278:2003: Шилэн кабелийн залгах, муфьтлах, ерөнхий шаардлага
		12. MNS 5780:2003 Салбар кабелийн төгсгөлийн төхөөрөмжийн суурилуулалт, ерөнхий шаардлага
		13. MNS 5781:2003 Кабелийн цахилгаан үзүүлэлт, Ерөнхий шаардлага
		14. MNS 5207:2002 Шилэн кабелийн суурилуулалт, Техникийн шаардлага
		15. Техник төхөөрөмж нь сүлжээний найдвартай ажиллагаа MNS 5761:2007, MNS 5397:2004 олон улсын болон үндэсний стандартын шаардлагыг хангасан байна.
	39. Сүлжээний тоног төхөөрөмжийн угсралт болон кабель шугамын суурилуулалтыг бусдаар гүйцэтгүүлж байгаа тохиолдолд тусгай зөвшөөрөл бүхий этгээдээр гүйцэтгүүлэх ба стандартын дагуу гүйцэтгэж байгаа эсэхэд хяналт тавьж ажиллана.
	40. Сүлжээнд коксиаль кабель ашиглах тохиолдолд гол шугамд 12мм, хуваарилах шугамд 9мм, 7мм, хэрэглэгчийн шугамд 5мм-ийн хэмжээтэй (75±2)Ом долгионы эсэргүүцэлтэй, Мэргэжлийн хяналтын байгууллагын дүгнэлттэй эсхүл баталгаажсан коаксиаль кабель хэрэглэнэ. Кабелийн хэмжээг гадаад тусгаарлагч бүрээсийн диаметрээр тогтоож миллиметрээр илэрхийлнэ.
	41. Сүлжээний найдвартай ажиллагааг хангах зорилгоор 24 цагийн удирдлага, хяналтын нэгдэн систем (operation and maintenance system)-тэй байх ба техник төхөөрөмжийн технологийн горимыг мөрдөж ажиллана. Бусад телевизээс хүлээж авч байгаа дуу, дүрсийн дохионы түвшин, сүлжээний гэмтэл саатал гарсан даруйд гэмтлийг бүртгэн дүн шинжилгээ хийж, холбогдох арга хэмжээг авч ажиллана.
	42. Үндсэн тоног төхөөрөмжийн нөөц төхөөрөмжийн бэлэн байдлыг тогтмол хугацаанд шалгаж, төхөөрөмжийн гадна талд тэмдэглэгээ хийх технологийн горимыг мөрдөнө.
	43. АйПиТВ үйлчилгээ эрхлэгч нь холбогдох олон улсын байгууллагаас гаргасан стандарт, зөвлөмжүүдийг хангаж ажиллах бөгөөд үүгээр хязгаарлахгүй. Үүнд:
		1. ITU-T Y.1901.АйПиТВ үйлчилгээний ерөнхий шаардлагууд
		2. ITU-T Y.1902. Интернэт протокол ашиглан телевизийн олон суваг дамжуулах үйлчилгээгээр контент дамжуулахад тавигдах үндсэн зарчим
		3. ITU-T Y.1910. Интернэт протокол ашиглан телевизийн олон суваг дамжуулах үйлчилгээний хүрээнд үзүүлэх боломжтой төрөл бүрийн үйлчилгээнүүдийг дэмжиж ажиллахад тавигдах нөхцөл шаардлага
		4. ITU-T Y.1920. АйПиТВ үйлчилгээний ачааллын удирдлага хяналтын үйл ажиллагаанд тавигдах нөхцөл шаардлага
		5. ITU-T Х.1191. АйПиТВ үйлчилгээний контент, үйлчилгээ, сүлжээ, эцсийн төхөөрөмж болон хэрэглэгчийн аюулгүй байдал, хамгаалалттай холбоотой асуудалд тавигдах нөхцөл, шаардлага
		6. MNS 6473: 2014. АйПиТВ хэрэглэгчийн төхөөрөмж. Техникийн үзүүлэлт ба тохирлын сорил
	44. АйПиТВ-ийн үйлчилгээг хүргэхдээ дараах нэмэлт нөхцөл шаардлагуудыг хангана. Үүнд:
		1. Үйлчилгээний чанарыг хянах боломжтой, зохион байгуулагдсан, нийтийн интернэтийн сувгаас тусдаа интернэт протоколд суурилсан сүлжээ ашиглана.
		2. Үндсэн системийн төхөөрөмжүүд нь техник, технологийн дэвшил, түүн дээр суурилсан үйлчилгээнүүдийг дэмжих, хэрэглэгчийн эрэлт хэрэгцээ, сүлжээний ачаалал зэргийг тооцож, төлөвлөгдсөн байна.
		3. Сүлжээний удирдлага хяналтын нэгдсэн системийг хянах сүлжээний ашиглалт, үйлчилгээний төвтэй байна.
		4. Сүлжээний ашиглалт, үйлчилгээний төв нь дараах үйл ажиллагааг хянах боломжийг бүрдүүлсэн байна. Хяналтын мэдээллийг 6 сараас доошгүй хугацаагаар хадгална.Үүнд
			1. Сүлжээний бүх элементүүдийг харах
			2. Гэмтэл саатлыг засч удирдах
			3. Сүлжээний тохиргоо хийх
			4. Гүйцэтгэлийн үзүүлэлтүүдийг гаргаж удирдах

**АРАВ. ТООН ТЕЛЕВИЗИЙН ГАЗРЫН ДАМЖУУЛАХ СҮЛЖЭЭНИЙ ҮЙЛЧИЛГЭЭ ЭРХЛЭГЧИД ТАВИГДАХ НӨХЦӨЛ ШААРДЛАГА**

*/Нийт 5 заалт, 4 зүйлийг хасч, 2 заалтыг шинээр оруулав/*

* 1. Тоон телевизийн газрын сүлжээ нь тоон дохионы нягтруулагч /multiplexer/, модулятор, чадлын өсгөгч, зурвасын шүүр, нэвтрүүлэх антен, фидерийн байгууламж болон хэрэглэгчийн хүлээн авах антен, кабель, хүлээн авах төхөөрөмжөөс бүрдэнэ*.*
	2. Тоон телевизийн газрын сүлжээний үйлчилгээ эрхлэгч нь зөвхөн тоон телевизийн газрын сүлжээний ашиглалт үйлчилгээг дагнан эрхлэх бөгөөд Радио,телевизийн үйлчилгээний тусгай зөвшөөрөл эзэмшихгүй.
	3. Тоон телевизийн газрын сүлжээний үйлчилгээ эрхлэгч радио давтамжийн тусгай зөвшөөрөл эзэмшинэ.
	4. Олон сувгийн дамжуулах үйлчилгээ эрхлэгч эсхүл 2 буюу түүнээс дээш өргөн нэвтрүүлгийн телевизийн үйлчилгээ эрхлэгчид Монгол Улсын холбогдох хуулийн дагуу хамтарсан аж ахуйн нэгжийг байгуулж тухайн орон нутагт тоон телевизийн газрын сүлжээ байгуулж болно.
	5. Зохицуулах хороо нь Улаанбаатар хот, аймгийн төв, сум, суурин газруудад байгуулах телевизийн газрын сүлжээний болон радио давтамж ашиглах тусгай зөвшөөрлийн зохистой тоо, *загварыг (1давтамжтай, олон давтамжтай*) тогтоож, шаардлагатай тохиолдолд өрсөлдүүлэн шалгаруулах зарчмаар олгоно.
	6. Зохицуулах хороо нь телевизийн газрын сүлжээгээр дамжуулах өндөр нягтралтай (HD), стандарт нягтралтай (SD) телевизийн сувгийн тоо, зохистой харьцааг радио давтамж, зурвасын нөөц, зах зээлийн багтаамж, тусгай зөвшөөрөлтэй сувгийн тоонд үндэслэн тодорхойлно.
	7. “Нийтэд зориулсан хөтөлбөр дамжуулах телевизийн үйлчилгээ” гэдэгт олон нийтэд зориулсан хөтөлбөр бэлтгэн дамжуулах үүрэг хүлээж, хөтөлбөрөө тоон телевизийн газрын газрын дамжуулах сүлжээгээр дамжуулан, хэрэглэгчийн гэрээгүй, иргэдээс үйлчилгээний аливаа төлбөр, хураамж авахгүйгээр олон нийтэд хүргэх үйлчилгээг хамааруулж ойлгоно.
	8. Тоон телевизийн газрын сүлжээний үйлчилгээ эрхлэгч нь “Тоон телевизийн үндэсний сүлжээгээр дамжуулах телевизийн үйлчилгээ эрхлэхэд тавигдах нөхцөл шаардлага” –т заасны дагуу нийтэд зориулсан хөтөлбөр дамжуулах телевизийн үйлчилгээ үйлчилгээ эрхлэгчийн хөтөлбөрийг өөрийн сүлжээгээр дамжуулна.

* 1. Тоон телевизийн газрын сүлжээний үйлчилгээ эрхлэгч нь нийтэд зориулсан хөтөлбөр дамжуулах телевизийн үйлчилгээ үйлчилгээ эрхлэгчийн хөтөлбөрийг өөрийн сүлжээгээр дамжуулахдаа Зохицуулах хорооноос баталсан “Сүлжээнд холбогдох болон сүлжээ хоорондын харилцан холболтын ерөнхий журам” болон Мэдээлэл холбооны сүлжээ, дэд бүтцийг хамтран ашиглах журмыг баримтална.
	2. Тоон телевизийн газрын сүлжээний үйлчилгээ эрхлэгч нь үйлчилгээ эрхлэгчдэд шударга, ялгаварлахгүй хандаж, сүлжээ ашиглуулах нөхцөл, үнэ тариф, үнэ тарифыг мөрдөх хугацааг өөрийн цахим хуудсанд ил тод байршуулна.
	3. Тоон телевизийн газрын сүлжээний үйлчилгээ эрхлэгч нь сүлжээнд холбогдох үнэ тариф тогтоохдоо Зохицуулах хорооноос гаргасан Харилцаа холбооны үйлчилгээний үнэ тариф тогтоох зөвлөмж аргачлалыг үндэслэн тогтоож, үйлчилгээ эрхлэгчидтэй байгуулах гэрээндээ үнэ тарифаа тодорхой тусгана.
	4. Тоон телевизийн газрын сүлжээний үйлчилгээ эрхлэгч Мэдээлэл холбооны сүлжээ, дэд бүтцийг хамтран ашиглах журманд заасны дагуу өөрийн сүлжээгээр дамжуулж байгаа өргөн нэвтрүүлгийн Радио,телевизийн үйлчилгээ эрхлэгчидтэй байгуулсан гэрээг Зохицуулах хороонд ирүүлж бүртгүүлнэ.
	5. Тоон телевизийн газрын сүлжээ эзэмшигч нь Зохицуулах хорооноос баталсан холбогдох зохицуулалтын баримт бичиг, журам, нөхцөл шаардлагын дагуу сүлжээний ашиглалт, үйлчилгээний байнгын тасралтгүй, найдвартай ажиллагааг бүрэн хангана.
	6. Тоон телевизийн газрын сүлжээний үйлчилгээ эрхлэгч нь хэмжилт шалгалт хийх хуваарьтай байх, хуваарийн дагуу хэмжилт шалгалт хийж, хэмжилтийн дүнг Зохицуулах хорооноос хагас жил тутамд авдаг статистик мэдээний хамт ирүүлдэг байх.
	7. Тоон телевизийн газрын сүлжээний үйлчилгээ эрхлэгч нь Монгол улсын үндэсний стандарт болон олон улсын стандарт, зөвлөмжүүдийг мөрдөж ажиллана. Үүнд дараах техникийн стандарт шаардлагууд хамаарах бөгөөд үүгээр хязгаарлагдахгүй:
		1. MNS 6400:2013. Газрын тоон өргөн нэвтрүүлгийн DVB-T2 системийн нэвтрүүлэх төхөөрөмжид тавих техникийн шаардлага
		2. MNS 4907:2005 Кабелийн телевизийн сүлжээний техникийн үндсэн шаардлага
		3. MNS 5471:2005 Барилгын дотор холбоо, дохиоллын сувагчлал ба кабелийн угсралт
		4. MNS 5277:2003: Кабелийн залгах, муфьтлах, ерөнхий шаардлага
		5. MNS 5278:2003: Шилэн кабелийн залгах, муфьтлах, ерөнхий шаардлага
		6. MNS 5780:2003 Салбар кабелийн төгсгөлийн төхөөрөмжийн суурилуулалт, ерөнхий шаардлага
		7. MNS 5781:2003 Кабелийн цахилгаан үзүүлэлт, Ерөнхий шаардлага
		8. MNS 5207:2002 Шилэн кабелийн суурилуулалт, Техникийн шаардлага
	8. Сүлжээнд коксиаль кабель ашиглах тохиолдолд гол шугамд 12мм, хуваарилах шугамд 9мм, 7мм, хэрэглэгчийн шугамд 5мм-ийн хэмжээтэй (75±2)Ом долгионы эсэргүүцэлтэй, Мэргэжлийн хяналтын байгууллагын дүгнэлттэй эсхүл баталгаажсан коаксиаль кабель хэрэглэнэ. Кабелийн хэмжээг гадаад тусгаарлагч бүрээсийн диаметрээр тогтоож миллиметрээр илэрхийлнэ.
	9. Сүлжээний найдвартай ажиллагааг хангах зорилгоор 24 цагийн удирдлага, хяналтын нэгдэн систем (operation and maintenance system)-тэй байх ба техник төхөөрөмжийн технологийн горимыг мөрдөж ажиллана. Сүлжээний гэмтэл саатал гарсан даруйд гэмтлийг бүртгэн дүн шинжилгээ хийж, холбогдох арга хэмжээг авч ажиллана.
	10. Үндсэн тоног төхөөрөмжийн нөөц төхөөрөмжийн бэлэн байдлыг тогтмол хугацаанд шалгаж, төхөөрөмжийн гадна талд тэмдэглэгээ хийх технологийн горимыг мөрдөнө.
	11. Телевизээс авч байгаа дуу, дүрсийн дохио нь MNS 5592-2:2016 стандартад заасан үзүүлэлтийг хангасан байх шаардлагыг сүлжээндээ холбосон телевизийн үйлчилгээ эрхлэгчдэд тавьж ажиллана.

 **АРВАН НЭГ. ЁС ЗҮЙ**

 *Өөрчлөлт байхгүй, зөвхөн дугаарлалтыг засав.*

* 1. Радио,телевизийн үйлчилгээ эрхлэгч нь дагаж мөрдөх мэргэжлийн ёс зүйн нэгдсэн дүрэм, түүнийг хэрэгжүүлэх ёс зүйн хороотой байна.
	2. Ёс зүйн хороонд Зохицуулах хороо, өргөн нэвтрүүлгийн телевиз, суваг болон үзэгч, олон нийт, иргэний нийгмийн төлөөллийг оролцуулж болно.
	3. Ёс зүйн хороо байгуулах, түүний үйл ажиллагаагаа тогтмолжуулахад нь Зохицуулах хорооноос дэмжлэг үзүүлнэ.
	4. Ёс зүйн хороо нь өөрийн үйл ажиллагааны болон ёс зүйн дүрмийг олонхоороо батална.
	5. Ёс зүйн дүрмийг Зохицуулах хороонд бүртгүүлж, олон нийтэд ил тод мэдээлж, сурталчилна.

**АРВАН ХОЁР. ХЯНАЛТ**

*Өөрчлөлт байхгүй, зөвхөн дугаарлалтыг засав.*

* 1. Зохицуулах хороо энэхүү нөхцөл шаардлагын 5.1, 6.5-д зааснаас бусад заалтуудад хамаарах хөтөлбөрт тавигдах шаардлага болон техникийн чанарт байнгын хяналт тавьж, хэрэгжилтийг хангуулна.
	2. Энэхүү нөхцөл шаардлагын 12.1-д заасан хяналтыг шаардлагатай тохиолдолд мэргэжлийн байгууллагатай гэрээ байгуулан гүйцэтгүүлж болно.
	3. Зохицуулах хороо хяналтыг хэрэгжүүлэхдээ дараах арга хэрэгслийг ашиглана.
		1. мониторинг хийх /байнгын, тодорхой давтамжтайгаар, түүврийн аргаар/
		2. хэрэглэгч, үйлчлэгчийн өргөдөл, гомдлын дагуу шалгалт хийх
		3. үйлчлэгчдээс шаардлагатай мэдээ, тайлан гаргуулах
	4. Зохицуулах хороо жил бүрийн төлөвлөгөөт болон төлөвлөгөөт бус хяналт, шалгалтын үр дүнгийн тайлан гаргаж, олон нийтэд мэдээлнэ.
	5. Энэхүү нөхцөл шаардлагын 5.1, 6.5 дахь заалтад дурдсан агуулгатай холбоотой заалтуудын хэрэгжилтийг хангуулах, хууль зөрчсөн эсэхэд дүгнэлт гаргаж, хяналт тавих эрх үүрэг нь холбогдох хуульд заасан төрийн болон хууль хяналтын байгууллагуудад хамаарна.
	6. Хяналтын холбогдох бусад байгууллагын хүсэлтээр Зохицуулах хороо мониторинг хийсэн үр дүнг нотлох баримт болгон гаргаж өгч болно.

 **АРВАН ЗУРГАА ТАВ. ХАРИУЦЛАГА**

 *(4 заалт, 6 зүйлийг хасч, 2 заалтыг өөрчлөн найруулав)*

* 1. Энэхүү нөхцөл шаардлагыг зөрчсөн тохиолдолд Зохицуулах хороо нь зөрчлөөс хамааруулан холбогдох хууль тогтоомж, тусгай зөвшөөрлийн гэрээнд заасны дагуу шаардлагатай арга хэмжээг авна.
	2. Энэхүү нөхцөл шаардлагад заасан нэг цагт дамжуулах зар сурталчилгааны хугацаа, Үндэсний бүтээлийн эзлэх хувь, гадаад нэвтрүүлгийн цагийн хязгаарлалт, хөтөлбөрийн цагийн хуваарийн мөрдөлт, өргөн нэвтрүүлэгт хүүхэд хамгаалах чиглэлээр тавигдах шаардлага мөрдөхөөр гэрээнд заасан үүргээ биелүүлээгүй шалтгаанаар анхааруулах арга хэмжээ, уг зөрчил дахин давтагдсан бол тусгай зөвшөөрлийг түдгэлзүүлэх
	3. Холбогдох эрх бүхий байгууллагаас ирүүлсэн хууль, тогтоомж зөрчсөн тухай шийдвэрийн дагуу холбогдох арга хэмжээг авч болно.
1. 11.2.4.цахим хуудас болон телевизийн мэдээ, мэдээлэл, танин мэдэхүйн болон өргөн нэвтрүүлгийг дохионы хэлний хэлмэрчтэй, текст унших боломжтой байдлаар нэвтрүүлэх арга хэмжээг үе шаттайгаар авч хэрэгжүүлэх; [↑](#footnote-ref-1)
2. 3.1.1.”зар сурталчилгаа” гэж иргэн, аж ахуйн нэгж, байгууллагаас бараа, ажил, үйлчилгээ, төсөл, үйл ажиллагаа /цаашид “бүтээгдэхүүн” гэх/-ны зах зээлийн эрэлтийг нэмэгдүүлэх, боломжит хэрэглэгчийн анхаарлыг татах зорилгоор олон нийтийн хэвлэл мэдээллийн хэрэгсэл болон бусад хэлбэрээр түгээсэн мэдээллийг; [↑](#footnote-ref-2)
3. 8.1” ...... хуулиар үүрэг хүлээсэн төрийн байгууллага, хуулийн этгээд бусад орчинд өөрсдийн эрх, үүргээ хэрэгжүүлэх замаар хүүхдийг түүний хөгжил, эрүүл мэнд, хүмүүжил, төлөвшилд, сөрөг нөлөө үзүүлэхүйц тоглоом мэдээ, мэдээлэл зар сурталчилгаа, цахим сүлжээнээс хамгаална.” [↑](#footnote-ref-3)
4. 19.6.”Олон нийтийн телевизээс бусад Монгол Улсад бүртгэлтэй өргөн нэвтрүүлгийн телевиз, радио, кабелийн сувгаар дамжуулж байгаа ........, хүүхдэд зориулсан уран сайхан, нийтлэл, танин мэдэхүйн нэвтрүүлгийн нийт агуулгын 60 хувиас доошгүй нь үндэсний нэвтрүүлэг байна.” [↑](#footnote-ref-4)
5. 7.1.Давамгай байдалтай аж ахуй эрхлэгч дараахь ноёлох үйл ажиллагаа явуулахыг хориглоно:7.1.5.эдийн засгийн болон техникийн бодит үндэслэлгүйгээр аж ахуйн бусад харилцаа тогтоохоос татгалзах, үндэслэлгүйгээр шалгуур үзүүлэлт тогтоох;

11.2.Аж ахуй эрхлэгчдийн хооронд байгуулсан дараахь гэрээ, хэлцэл (картель) нь нийтийн ашиг сонирхолд харшлах, эсхүл өрсөлдөөнийг хязгаарлах нөхцөлийг бүрдүүлэхээр бол хориглоно: 11.2.1.эдийн засгийн болон технологийн үндэслэлгүйгээр аж ахуйн харилцаа тогтоохоос татгалзах; [↑](#footnote-ref-5)